ၻၻ်ၻလ်လဝိမႃၼဝတ်ထု၊ ၼၢင်းၽီ လူႇတၢၼ်း ၶဝ်ႈသွမ်းသင်ႇၶႃႇ

## ၻၻ်ၻလ်လဝိမႃၼဝတ်ထု၊ ၼၢင်းၽီ လူႇတၢၼ်း ၶဝ်ႈသွမ်းသင်ႇၶႃႇ

* 619။ ၼၢင်းၽီ(ၽတ်ႉတႃႇ) ဢၼ်မီးဢလုမ်းဢလၢင်းၼမ် မႂ်းၼၢင်းၼႆႉ ႁၢင်ႈၽၢင်လႄႈသင်၊ ဢလုမ်းဢလၢင်းလႄႈသင် ႁိူဝ်ႈႁိူင်းပိူင်းသႂ်လိူဝ်သေ ၽီတႃႇဝတိမ်ႇသႃႇတင်းသဵင်ႈယူႇယဝ်ႉ (ၼႆ ၼၢင်းၽီ သုၽတ်ႉတႃႇလၢတ်ႈၵႂႃႇယဝ်ႉ)

* 620။ ၵဝ်ဢမ်ႇယၢမ်ႈႁၼ်မႂ်းၼၢင်းသေပွၵ်ႈ။ ဢၼ်ႁၼ်မႂ်းၼၢင်းပွၵ်ႈၼႆႉ ပဵၼ်ပွၵ်ႈၵမ်း ဢွၼ်တၢင်း သုတ်းပိူၼ်ႈယဝ်ႉ။ လုၵ်ႉတီႈ မိူင်းၽီၶူင်းလႂ်ၽႅဝ်မႃးသေ မႃးႁွင်ႉၵဝ် (ၽတ်ႉတႃႇ)ၼႆၼေႃး (ၼႆ ၼၢင်းၽီ ၽတ်ႉတႃႇထၢမ်ၵႂႃႇယဝ်ႉ)

* 621။ ၸဝ်ႈၼၢင်းၽတ်ႉတႃႇ မိူဝ်ႈၶႃႈၼၢင်း ပဵၼ်ၽဝႃႉၵူၼ်းႁိူၼ်းၼၼ်ႉ ၸိုဝ်ႈႁွင်ႉဝႃႈ သုၽတ်ႉ တႃႇၼႆဢေႃႈ။ ယၢမ်ႈပဵၼ်မေးႁူမ်ႈၽူဝ်ၵၼ်တင်းမႂ်းၼၢင်းယဝ်ႉ။ ယၢမ်ႈပဵၼ် ၼွင်ႉယိင်းဢွၼ်ႇမႂ်းၼၢင်းမႃးယဝ်ႉ။

* 622။ ၵွပ်ႈပိူဝ်ႈ တူဝ်ၶၼ်ႇထႃႇၶႃႈၼၢင်း လူႉလႅဝ်ယဝ်ႉ ၽၢတ်ႇယၢၼ်ပၢၼ်ၵူၼ်း လႆႈတၢႆၵႂႃႇႁွတ်ႈ ထိုင် မိူင်းၽီၼိမ်ႇမႃႇၼရတိယဝ်ႉ (ၼႆ ၼၢင်းၽီသုၽတ်ႉတႃႇလၢတ်ႈၵႂႃႇယဝ်ႉ)။

    * 623။ သုၽတ်ႉတႃႇ မႂ်းၼၢင်းလၢတ်ႈလွင်ႈၽဝႃႉမႂ်းဝႃႈ မႂ်းလႆႈၵႂႃႇပဵၼ်တမ်ႈတီႈ ၼႂ်းမိူင်းၽီပရၼိမ်ႇ မႃၼရတိၼႆယဝ်ႉ။ တီႈၶူင်းပရၼိမ်ႇမႃႇၼရတိၼၼ်ႉ ၵေႃႉဢၼ်ႁဵတ်းၵုသူဝ်ႇၼမ်ၼႃႇၼၼ်ႉၵူၺ်း ၸင်ႇ တေႁွတ်ႈထိုင်လႆႈယဝ်ႉ။

* 624။ ပေႃးပဵၼ်ၼၼ် ယွၼ်ႉပိူဝ်ႈလွင်ႈတၢင်းသင် ယွၼ်ႉပိူဝ်ႈ ၽႂ်သင်ႇသွၼ်ၼင်ႇႁိုဝ် ယွၼ်ႉပိူဝ်ႈ လႆႈလူႇတၢၼ်း သၽေႃးၸိူင်ႉႁိုဝ်၊ လႆႈတိုဝ်းၵမ်သိၼ်သီႇလၸိူင်ႉႁိုဝ်လႄႈ ၸင်ႇတေလႆႈမီးဢလုမ်းဢလၢင်းၼမ် ၼင်ႇၼႆၼေႃး။

* 625။ ၼၢင်းၽီသုၽတ်ႉတႃႇ ယွၼ်ႉပိူဝ်ႈ သၽေႃးၸိူင်ႉၼင်ႇႁိုဝ်သေ မႂ်းၼၢင်းလႆႈမီးၽွၼ်းလီ ဢၼ်ပဵၼ်ဢလုမ်းဢလၢင်းၼမ်ၼၼ်ႉၼေႃး။ ၽွၼ်းလီလၢၵ်ႇလၢႆးၸိူဝ်းၼႆႉ ပဵၼ်ၽွၼ်းလီၵုသူဝ်ႇ ဢၼ်လႂ်ၼေႃး။ ၵဝ်ထၢမ်မႂ်းယူႇယဝ်ႉ။ တွပ်ႇပၼ်တႃႉ (ၼႆထၢမ်ၵႂႃႇယဝ်ႉ)။

* 626။ ၸၢတ်ႈၵွၼ်ႇဝၼ်းလင်ၼၼ်ႉ လႆႈမီးၸႂ်သတ်ႉထႃႇယုမ်ႇယမ် တမ်ႈတီႈ သင်ႇၶႃႇၸဝ်ႈ ၸိူဝ်းမႃးလူႇၶၢမ်ႇၼၼ်ႉသေ တၢမ်တူဝ်လႆႈဢဝ် ၶဝ်ႈသွမ်းလူႇတၢၼ်းပၼ် ၶဝ်ၸဝ်ႈပႅတ်ႇၸဝ်ႈယဝ်ႉ။

* 627။ ယွၼ်ႉပိူဝ်ႈ ၵုသူဝ်ႇၼႃးမုၼ်ဢၼ်ၼၼ်ႉသေ ၶႃႈၼၢင်းၸင်ႇမႃးမီး ငဝ်းတူဝ်ႁိူဝ်ႈလႅင်းပိူင်း ၼင်ႇၼႆယဝ်ႉ။ ပ။ ၵွပ်ႈၵုသူဝ်ႇၼၼ်ႉသေ ဢူငဝ်းၶႃႈႁဝ်းၼႆႉၵေႃႈ ႁိူဝ်ႈႁိူင်း ပိူင်းသႂ်ၵႂႃႇ ၵူႈပႃႈၵူႈၽၢႆႇယဝ်ႉ (တွပ်ႇလၢတ်ႈၵႂႃႇၼင်ႇၼႆယဝ်ႉ)

* 629။ တမ်ႈတီႈ ၸဝ်ႈရႁၢၼ်းၶဝ်ၼမ်လိူဝ်သေမႂ်း ၸိူဝ်းဢၼ်ပႂ်ႉပႃးသူပ်းတူဝ်ႁူဝ်ၸႂ် ဢၼ်တိုဝ်းၵမ် တၢင်းၵျၢင်ႉၵမ်မၵ်ႈၼၼ်ႉ ၵဝ်မီးၸႂ်ၽိူၵ်ႇၸိုၼ်ႈၶၢဝ်သႂ်သေ တၢမ်တူဝ်လႆႈဢဝ်ၶဝ်ႈသွမ်းၽၵ်းသွမ်း ႁဵတ်းႁႂ်ႈႁၢၼ်ႉၸႂ်မႃးယူႇယဝ်ႉ။

* 630။ ၵဝ်လႆႈလူႇတၢၼ်းမႃး ၼမ်လိူဝ်သေမႂ်းယူႇသေတႃႉ သမ်ႉၵူၺ်းလႆႈပဵၼ် တမ်ႈတီႈတႅမ်ႇ (မိူင်းၽီတႃႇဝတိမ်ႇသႃႇ)ၵူၺ်း။ မႂ်းၸမ်ႉ ၵူၺ်းလႆႈလူႇတၢၼ်း ဢိတ်းဢွၼ်ႇၼိုင်ႈၵူၺ်း ၵွပ်ႈသင် သမ်ႉလႆႈ ၵုသူဝ်ႇၽွၼ်းလီယႂ်ႇမႃႈၵႃႈသုင်ၼင်ႇၼႆၼေႃး။ ၼၢင်းၽီသုၽတ်ႉတႃႇ ၽွၼ်းလီဢၼ်ၼႆႉ ပဵၼ်လူၺ်ႈ ၵၢမ်ႇၵုသူဝ်ႇ ဢၼ်လႂ်ၼေႃး။ ၵဝ်ထၢမ်မႂ်းယူယဝ်ႉ။ တွပ်ႇပၼ်လူး (ၼႆ ထၢမ်ၵႂႃႇယဝ်ႉ)။

* 631။ ၸၢတ်ႈၵွၼ်ႇဢၼ်ပူၼ်ႉမႃးၼၼ်ႉ ၶႃႈလႆႈဝႆႈသႃ ၸဝ်ႈရႁၢၼ်း ဢၼ်ၸိုဝ်ႈဝႃႈ ၸဝ်ႈရေႇဝတ ဢၼ်မေႃႁဵတ်းႁႂ်ႈၽုမ်းၸႂ်ၼၼ်ႉယဝ်ႉ။ တူဝ်ၵဝ် လႆႈၽိတ်းပၢင်း ၸဝ်ႈရေႇဝတၶဝ် ပႅတ်ႇၸဝ်ႈ တႃႇတေလူႇၶဝ်ႈသွမ်းယဝ်ႉ။

* 632။ ၸဝ်ႈရေႇဝတ ဢၼ်မုင်ႈမွင်း ၽွၼ်းလီပုၼ်ႈတႃႇတူဝ်ၵဝ်ၼၼ်ႉ ဢီးလူၵဝ်သေ ၸင်ႇဝႃႈ ႁႂ်ႈၵဝ်လူႇတၢၼ်းသင်ႇၶႃႇၸဝ်ႈၼႆယဝ်ႉ။ ၵဝ်ၶႃႈ ထွမ်ႇဢဝ်ၶေႃႈၵႂၢမ်းၸဝ်ႈရေႇဝတယူႇယဝ်ႉ။

* 633။ ၶူဝ်းလူႇ ဢၼ်ၽႅဝ်ႁွတ်ႈထိုင် တမ်ႈတီႈ သင်ႇၶႃႇၼၼ်ႉ ၽွၼ်းလီမၼ်း ဢမ်ႇမီးဢၼ် တႅၵ်ႈလႆႈ။ ပေႃးဝႃႈ လူႇတၢၼ်းပုၵ်ႉၵူဝ်ႇပေႃးၼႆၸိုင် တၢင်းလူႇပုၵ်ႉၵလိၵမႂ်းၼၼ်ႉ ၽွၼ်းလီမၼ်း ဢမ်ႇယႂ်ႇ (ၼႆ တွပ်ႇလၢတ်ႈၵႂႃႇယဝ်ႉ)။

* 634။ ၵုသူဝ်ႇၽွၼ်းလီ ဢၼ်လႆႈလူႇတၢၼ်း သင်ႇၶႃႇၸဝ်ႈၼၼ်ႉ ၽွၼ်းလီမၼ်းယႂ်ႇမႃႈၵႃႈသုင် တႄႉၼႆ ယၢမ်းမိူဝ်ႈလဵဝ် ၵဝ်လႆႈႁူႉယဝ်ႉ။ ပေႃးဝႃႈ ၵဝ်ၶိုၼ်းလႆႈပဵၼ်ၵူၼ်းၼႆ ၵဝ်တေႁူႉထိုင် လွင်ႈတၢင်း ၽူႈႁပ်ႉၶၢမ်ႇတၢင်းလူႇသေ တေၵမ်းၵမ်းလူႇတၢၼ်း သင်ႇၶႃႇၸဝ်ႈၶဝ်ၵႂႃႇ ဢမ်ႇလူင်ဢမ်ႇလိုမ်း ဢမ်ႇထီႇ ဢမ်ႇၼဵဝ်ယူႇယဝ်ႉ (ၼႆလၢတ်ႈၵႂႃႇၼင်ႇၼႆယဝ်ႉ)။

* 635။ ၼၢင်းၽတ်ႉတႃႇ ၼၢင်းၽီဢွၼ်ႇၵေႃႉၼၼ်ႉ မႃးလၢတ်ႈတေႃႇမႂ်းယူႇယဝ်ႉ။ ဢူငဝ်းမၼ်း ႁိူဝ်ႈႁႅင်းလႅင်းလိူဝ်သေ ၽီတႃႇဝတိမ်ႇသႃႇတင်းသဵင်ႈယူႇယဝ်ႉ။ ၼၢင်းၽီၵေႃႉၼၼ်ႉ ပဵၼ်ၽႂ်ၼေႃး (ၼႆ ၸဝ်ႈၶုၼ်ဢိၼ်း ထၢမ်ၵႂႃႇယဝ်ႉ)။

* 636။ ၸဝ်ႈၶုၼ်ဢိၼ်း ဢၼ်ပဵၼ်ၸိၵ်းၸွမ်ၽီတင်းသဵင်ႈတီႈၶႃႈ... (ၼၢင်းၽီဢွၼ်ႇၼႆႉ) မိူဝ်ႈ ပဵၼ်ၵူၼ်းၼၼ်ႉ ႁႃးသွင်ၵေႃႉ ယၢမ်ႈပဵၼ်မေးႁူမ်ႈၽူဝ်လဵဝ်ၵၼ်ယဝ်ႉ။ ယၢမ်ႈပဵၼ် ၼွင်ႉယိင်းဢွၼ်ႇ ၶႃႈၼၢင်းမႃးဢေႃႈ။ လႆႈဢဝ်ၶူဝ်းလူႇတႃႇၼ လူႇတၢၼ်းတမ်ႈတီႈ သင်ႇၶႃႇၸဝ်ႈၶဝ်မႃးသေ ပဵၼ်ၽူႈမီး မုၼ်လီလႄႈ ၸင်ႇမီးႁၢင်ႈၽၢင်ၶိုၵ်ႉလိုၵ်ႈယဝ်ႉ (ၼႆ တွပ်ႇၵႂႃႇယဝ်ႉ)။

* 637။ ၽတ်ႉတႃႇ ၸၢတ်ႈၵွၼ်ႇ ၼွင်ႉယိင်းမႂ်းၼႆႉ ယၢမ်းဢဝ်တၢင်းလူႇ ႁၢင်ႈႁႅၼ်းၶိုင်ပွင် ႁႂ်ႈသၢင်ႇထုၵ်ႇ ပၼ်တမ်ႈတီႈ သင်ႇၶႃႇၸဝ်ႈ ဢၼ်ဢမ်ႇမီး ၵုင်ႇမုၼ်တႅၵ်ႈလႆႈၼၼ်ႉလႄႈ ႁၢင်ႈၽၢင်မၼ်း ၶိုၵ်ႉတွၼ်းလိူဝ်မႂ်းယဝ်ႉ။

* 638။ ၶေႃႈၵႂၢမ်းဢၼ်ၼၼ်ႉ မၢၼ်ႇမႅၼ်ႈတႄႉယဝ်ႉ။ ၵုသူဝ်ႇ ဢၼ်လႆႈလူႇတၢၼ်းပၼ် တမ်ႈတီႈ ၽူႁပ်ႉၶၢမ်ႇဢဝ် တၢင်းလူႇၼၼ်ႉ ၽွၼ်းလီမၼ်း ယႂ်ႇတႄႉယဝ်ႉ။ ၽွၼ်းလီ ဢၼ်လႆႈလူႇတၢၼ်း တမ်ႈတီႈ ၽူႈႁပ်ႉၶၢမ်ႇတၢင်းလူႇၼၼ်ႉ ၵဝ်ယၢမ်ႈတွင်ႈထၢမ် မုၼ်ၶမ်းၽြႃး မိူဝ်ႈၽွင်းတိုၵ်ႉယူႇသဝ်း တမ်ႈတီႈ လွႆၵိတ်ႉသၵုတ်ႉ(လွႆႁုင်ႉ)ၼၼ်ႉယဝ်ႉ။

* 639။ ၵူၼ်းၵေႃႉဢၼ်လူႇတၢၼ်းၼၼ်ႉလႄႈသင်၊ သတ်ႉတဝႃႇ...... (ဢမ်ႇလႅင်းၸႂ်)

* 640။ ၵုသူဝ်ႇ ဢၼ်လႆႈလူႇတၢၼ်း ၵေႃႉႁပ်ႉၶၢမ်ႇတၢင်းလူႇၼၼ်ႉ ၽွၼ်းလီမၼ်း ယႂ်ႇၶိုၵ်ႉတႄႉ ယဝ်ႉ။ ၽွၼ်းလီ ဢၼ်လႆႈၸႅၵ်ႇၽႄ ယိုၼ်ႈမႅင်ႇ ၵေႃႉလူႇၶၢမ်ႇၼၼ်ႉလႄႈသင်၊ ၽွၼ်းလီသွင်ပိူင် ဢၼ်ပဵၼ် ၶူဝ်းၶွင်ဢုတ်ႉၸႃႇ သတ်ႉတဝႃႇၶဝ်ၼၼ်ႉလႄႈသင် မုၼ်ၶမ်းၽြႃး ယၢမ်ႈတွပ်ႇပၼ် ၶေႃႈထၢမ် ၵဝ်မႃးယဝ်ႉ။ 

             မၵ်ႈပုၵ်ႉၵူဝ်ႇသီႇၸဝ်ႈ ၸိူဝ်းတိုၵ်ႉတိုဝ်းၵမ်ယူႇၼၼ်ႉလႄႈသင်၊ ပုၵ်ႉၵူဝ်ႇသီႇၵေႃႉ ဢၼ်ယၼ်မၼ်ႈ တီႈၼိူဝ်ၽူဝ်ႇၼၼ်ႉလႄႈသင် ပုၵ်ႉၵူဝ်ႇပႅတ်ႇၸဝ်ႈ သင်ႇၶႃႇၸိူဝ်းၼႆႉ ႁွတ်ႈၽႅဝ်တီႈ သဵၼ်ႈတၢင်းသိုဝ်ႈ ယဝ်ႉ။ ပၺ်ႇၺႃႇ သီႇလ တဵမ်ထူၼ်ႈယဝ်ႉ။

* 642။ .........

* 643။ သင်ႇၶႃႇၸဝ်ႈၸိူဝ်းၼၼ်ႉၵူၺ်း မုၼ်းလႅင်းယဝ်ႉ။ ႁွတ်ႈၽႅဝ်ထိုင် တီႈထွတ်ႈမျၢတ်ႈယဝ်ႉ။  သမုတ်ႉတရႃႇၼၼ်ႉ တေမႃးတူင်ၼမ်ႉမၼ်းသေ ဢၢၼ်ႇၼႆႉ ဢမ်ႇဢၢၼ်ႇၼပ်ႉလႆႈၼင်ႇၼၼ် ၵုင်ႇၵုၼ်း မုၼ်ငဝ်းသင်ႇၶႃႇၶဝ်ၵေႃႈ ဢမ်ႇၼပ်ႉဢၢၼ်ႇလႆႈ။ ၼႂ်းၵူၼ်း ဢၼ်မေႃၸီႉသင်ႇၼႄတြႃးၼၼ်ႉ လုၵ်ႈႁၵ်ႉ တပႄးၽြႃး ဢၼ်ပဵၼ်သင်ႇၶႃႇၸဝ်ႈ ဢၼ်မေႃပိူင်းလႅင်းပၼ်ပိူၼ်ႈၼၼ်ႉ မျၢတ်ႈတွၼ်းလိူဝ်ပိူၼ်ႈယဝ်ႉ။

* 644။ ၵူၼ်းၸိူဝ်းၼၼ်ႉ ယိူင်းၸူးသင်ႇၶႃႇၸဝ်ႈသေ လူႇတၢၼ်း တၢင်းလူႇယဝ်ႉ။ တၢင်းလူႇၶဝ် ၼၼ်ႉ ပဵၼ်တၢင်းလူႇပူႇၸေႃႇလွင်ႈလီယဝ်ႉ။ တၢင်းလူႇ ဢၼ်လူႇပၼ်သင််ႇၶႃႇၸဝ်ႈၶဝ်ၼႆႉ ၽွၼ်းလီမၼ်းယႂ်ႇ မႃႈၵႃႈသုင်ဢိူဝ်ႈၼႆႉ မုၼ်ၶမ်းၽြႃး ဢၼ်ႁူႉႁတ်လေႃးၵသၢမ်ပိူင်ၼၼ်ႉ ယွင်ႈယေႃးယူႇယဝ်ႉ။

* 645။ တီႈၼႂ်းလေႃးၼႆႉ ၵူၼ်းၸိူဝ်းၼၼ်ႉ မီးတင်းၸႂ်ၸူမ်းသိူဝ်း ၸႂ်ၽိူၵ်ႇၸိုၼ်ႈၶၢဝ်သႂ်သေ ယိူင်းဢၢၼ်းထိုင်သင်ႇၶႃႇ ၶုၵ်းၸႂ်လႆႈ ၵၢၼ်တၢင်းလီ ၶိူဝ်းၶိူဝ်းယႂ်းယႂ်းသေ ယူႇသဝ်းၵႂႃႇယဝ်ႉ။ ၵူၼ်းၸိူဝ်း ၼၼ်ႉ ယွၼ်ႉပိူဝ်ႈ ပၢၵ်ႈပႅၵ်ႈ ၸႂ်ထီႇၼဵဝ် ၵဝ်ႇသဝ်ႈဝဝ်းလမ် ပႃးၸဵမ်ႁၢၵ်ႈႁူဝ်မၼ်းယဝ်ႉလႄႈ ဢမ်ႇလႆႈ ၶၢမ်ႇတၢင်းသႄႉၼႄး (ၽူႈမီး ပၺ်ႇၺႃႇၶဝ်)သေ ႁွတ်ႈၽႅဝ်ထိုင်မိူင်းၽီယဝ်ႉ။

ၻၻ်ၻလ်လဝိမႃၼဝတ်ထု ႁူဝ်ႁူၵ်း သုတ်းယဝ်ႉ။

## ၽိုၼ်ဢိင်